Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 129/15/4406	Topoľčany, 2.6.2015
EEČ : 2-35-26-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že z ustanovení Zákona o rodine mu vyplýva povinnosť vyživovať svoje deti XXXXX, nar. XXXXX a XXXXX, nar. XXXXX , pričom rozsudkom Okresného súdu v Topoľčanoch pod č.k. 9P/356/2011 zo dňa 17.01.2012 právoplatným dňa 25.01.2012 bol zaviazaný prispievať na výživu dcéry XXXXX sumou 170,-€ a dcéry XXXXX sumou 130,-€ mesačne, vždy do 15- tého dňa tohto ktorého mesiaca vopred, k rukám matky detí XXXXX, nar. XXXXX, trvalé bytom XXXXX č. XXXXX túto povinnosť si riadne neplní v mieste svojho bydliska od 01.11.2014 až doposiaľ, nakoľko tomto období uhradil na výživnom finančné čiastky a to dňa 14.11.2014 sumu 54,30,-€, dňa 16.12.2014 sumu 54,30,-€, dňa 14.01.2015 sumu 54,30,-€, dňa 11.02.2015 sumu 300,-€ a dňa 18.03.2015 sumu 100,-€, čím mu za toto obdobie vznikol dlh na výživnom vo výške 937,10,-€ , v tomto období sa úmyselne vyhýbal plneniu tejto povinnosti aj tým, že  dňa 30.09.2014 na vlastnú žiadosť ukončil pracovný pomer aj napriek tomu, že počas tohto pracovného pomeru mal zárobok, z ktorého túto vyživovaciu povinnosť mohol riadne plniť aj naďalej, po skončení tohto pracovného pomeru si nenašiel riadnu prácu a teda i zdroj pravidelného a dostatočného príjmu, ale sa dobrovoľne zaevidoval na úrade práce ako uchádzač o zamestnanie v období od 01.10.2014 do 30.11.2014, následne sa zamestnal a vykonáva prácu za nižší príjem, hoci na základe trestného rozkazu Okresného súdu v Topoľčanoch pod č. k. 2T/78/2014 zo dňa 28.07.2014, ktorý nadobudol právoplatnosť a vykonateľnosť dňa 12.08.2014, bol za taký čin odsúdený, 

lebo zanikla trestnosť činu

Odôvodnenie:
              Vyšetrovateľka Odboru kriminálnej polície OR PZ  Topoľčany uznesením č. ORP-52/VYS-TO-2015 zo dňa 02.03.2015 podľa § 199 ods. 1 Tr. por.   začala trestné stíhanie  pre prečin zanedbania povinnej výživy podľa § 207 ods. 1, ods. 3 písm. c)  Tr. zák., a následne uznesením pod tou istou spisovou značkou dňa 26.03.2015 podľa § 206 ods. 1 Tr. por.  vzniesla obvinenie XXXXX pre prečin zanedbania povinnej výživy podľa § 207 ods. 2, ods. 3 písm. c)  Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená XXXXX vo výpovedi uviedla, že obvinený jej  uhradil dlžné výživné v plnom rozsahu, čím neeviduje voči obvinenému žiaden dlh. Deti núdzou netrpeli a neplatenie výživného nezanechalo na nich žiadne následky.  
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania vyšetrovateľka ohľadne zistenia a posúdenia konania obvineného vykonala dôkazy v potrebnom rozsahu a zistila skutočný stav veci. Svedkyňa - poškodená  vo svojej výpovedi uviedla, že nakoľko obvinený zaplatil dlžné ako aj bežné výživné, neeviduje voči obvinenému žiadny dlh a dcéry núdzou netrpeli, riadne sa o ne v rozhodnom období   starala,  konanie  obvineného nemalo na deti trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Silvia Fráterová
prokurátorka